**DĖL 2017 METŲ KAIMO PROGRAMOS VEIKLOS BEI LĖŠŲ PANAUDOJIMO**

2018 m. vasario 23 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, Rokiškio rajono savivaldybės tarybos 2017 m. vasario 24 d. sprendimu Nr. TS-41 patvirtintų Kaimo programos nuostatų 18 punktu, Rokiškio rajono savivaldybės taryba

n u s p r e n d ž i a:

Pritarti 2017 metų Kaimo programos veiklai ir lėšų panaudojimui (pridedama).

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Antanas Vagonis

Jolanta Jasiūnienė

Rokiškio rajono savivaldybės tarybai

**SPRENDIMO PROJEKTO „DĖL 2017 METŲ KAIMO PROGRAMOS VEIKLOS BEI LĖŠŲ PANAUDOJIMO“**

**AIŠKINAMASIS RAŠTAS**

**Sprendimo projekto tikslai ir uždaviniai. Šiuo sprendimo projektu** siūloma pritarti 2017 metų Kaimo programos veiklai bei lėšų panaudojimui.

**Šiuo metu esantis teisinis reglamentavimas.** Rokiškio rajono savivaldybės tarybos 2017 m. vasario 24 d. sprendimas Nr. TS-41,,Dėl Rokiškio rajono savivaldybės Kaimo programos nuostatų patvirtinimo“, Lietuvos Respublikos vietos savivaldos įstatymas.

**Sprendimo projekto esmė.** Kaimo programos tikslas – siekti didesnio žemdirbių verslumo, sudaryti palankesnes ekonomines sąlygas rajono ūkiniams ir kaime veikiantiems subjektams. Minėtų tikslų siekiama per programos priemones. Kaimo programos lėšos 2017 m. naudotos: žemdirbių švietėjiškai veiklai, nugalėtojų pagerbimui, jaunųjų ūkininkų būrelių veiklai mokyklose skatinti, Rokiškio ūkininkų sąjungos komunalinėms ir ūkinėms išlaidoms kompensuoti, kaime veikiančių asociacijų duomenų Registrų centre perregistravimo mokesčiams kompensuoti, ūkininkų prarasto turto nuostoliams dėl nelaimių kompensuoti, prisidėta prie Juodupės ir Pandėlio gyvenviečių melioracijos statinių avarinių gedimų remonto, vykdytos 2 verslumo išvykos.

**Galimos pasekmės, priėmus siūlomą tarybos sprendimo projektą:**

**teigiamos:** partnerystės ir bendradarbiavimo stiprinimas su kaime veikiančiais subjektais;

**neigiamos** –neigiamų pasekmių nenumatoma.

**Kokia sprendimo nauda Rokiškio rajono gyventojams.** Partnerystės ir bendradarbiavimo stiprinimas su kaime veikiančiais subjektais.

**Finansavimo šaltiniai ir lėšų poreikis**: KP 2017 m. buvo finansuota iš Rokiškio rajono biudžeto lėšų.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Žemės ūkio skyriaus vedėja Jolanta Jasiūnienė